Lektionsplan: Vikingebilleder

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Forløbet rammesættes. Aftaler om produkt og præsentation | Eleven kan forklare historiske fortællingers sammenhæng med fortidsfortolkninger og nutidsforståelser | Eleven kan   * give eksempler på, at vikinger bruges i dag * ud fra eksempler gøre rede for, hvordan og hvorfor vikinger bruges i dag | * I grupper brainstormer eleverne om, hvad og hvor de møder ”noget” fra vikingetiden i dag, og hvad vikingerne bruges til. * Læreren og eleverne deler elevernes notater i forskellige kategorier (reklamer, logoer, film, romaner museer osv.). * Læreren lægger op til en drøftelse af, hvorfor vikingetiden fylder og bruges mere end andre historiske perioder. Med afsæt i drøftelsen skaber læreren interesse for forløbet, begrunder dets relevans, og målene aftales. |  |
| 2  (2 lektioner) | Romantikkens afbildninger af vikinger | Eleven kan bruge kildekritiske begreber i arbejdet med historiske spor, medier og andre udtryksformer | Eleven kan   * anvende kildekritiske begreber i analysen af romantikkens afbildning af vikinger * give eksempler på, at ophavstiden af vikingebilleder har påvirket motivet | * Læreren gennemgår træk ved romantikkens billedkunst, hvor kunstnerne i deres afbildning af fortællinger fra vikingetiden og den nordiske gudeverden var inspireret af antikkens helte. Evt. finder læreren tekster, som eleverne kan bruge i arbejdet. * Læreren præsenterer en analysemodel (evt. bilag 1), som eleverne skal bruge. Det aftales, hvad gruppernes produkt skal være, fx en planche eller en digital præsentation. * Eksempler på romantikkens vikingebilleder fordels i grupperne (brug evt. bilag 2) * I grupper analysere eleverne vikingebilleder fra romantikken. |  |
| 3  (1 lektion) | Brug af vikinger i nationsopbygningen i 1800-tallet | Eleven kan bruge kildekritiske begreber i arbejdet med historiske spor, medier og andre udtryksformer | Eleven kan   * anvende kildekritiske begreber i analysen af 1800-tallets afbildning af vikinger * give eksempler på, at ophavstiden af vikingebilleder har påvirket motivet | * Læreren fortæller, hvordan vikingerne blev brugt til at opbygge en national identitet i de skandinaviske lande. Der lægges op til en drøftelse af histories funktion i nationsopbygning. Evt. finder læreren tekster, som eleverne kan bruge i arbejdet * Eleverne læser om vikingerne i 1800-tallets nationsopbygning. * I grupper analysere vikingebilleder fra 1800-tallet. |  |
| 4  (1 lektioner) | Politisk brug af vikinger | Eleven kan bruge kildekritiske begreber i arbejdet med historiske spor, medier og andre udtryksformer | Eleven kan   * anvende kildekritiske begreber i analysen af nazisternes afbildning af vikinger * give eksempler på, at nazisternes selvforståelse har påvirket vikingebilledernes motiv | * Læreren gør rede for nazisternes opfattelse og brug af vikinger og giver eksempler på, hvordan vikinger har været brugt med politisk sigte. * I grupper analysere billeder, der viser nazisternes og evt. anden politisk brug af vikinger. |  |
| 5  (1 lektion) | Andre kulturers syn på vikingetiden | Eleven kan bruge kildekritiske begreber i arbejdet med historiske spor, medier og andre udtryksformer | Eleven kan   * anvende kildekritiske begreber i analysen og tolkningen af andre kulturers nazisternes afbildning af vikinger | * Mens vikingetiden ses som en storhedstid i Skandinavien, er der i lande, hvor vikingerne hærgede, ofte en knapt så positivt syn på perioden. Det kommer bl.a. til udtryk i billedkunsten. Læreren gennemgår enkelte eksempler. Læreren kan evt. sammenligne med læremidlers fremstillinger af venderne. * I grupper analysere billeder, der viser andre kulturer og samfunds syn på vikinger. |  |
| 6  (2 lektioner) | Kommercielt brug af vikinger | Eleven kan bruge kildekritiske begreber i arbejdet med historiske spor, medier og andre udtryksformer | Eleven kan   * anvende kildekritiske begreber i analysen af nutidens brug af vikinger * gøre rede for funktion af nutidens brug af vikinger | * I dette modul fokuseres på nutidens brug af vikinger og det billede, der tegnes af perioden. Læreren bruger et eller flere eksempler, som eleverne har nævnt i 1. lektion som illustration. Læreren kan evt. lægge op til at dele tematikken i fx vikinger i reklamer for varer, vikingenavne i navne på varer og vikinger som logo. * I grupper analysere billeder, der viser nutidens brug af vikinger og det billede, der tegnes af perioden. |  |
| 7  (1 lektion) | Præsentation, drøftelse og evaluering af elevernes produkter | Eleven kan forklare historiske fortællingers sammenhæng med fortidsfortolkninger og nutidsforståelser | Eleven kan   * gøre rede for hvordan synet på og bruge af vikinger har ændret sig over tid * perspektivere erfaringerne fra arbejdet med vikingetiden til andre historiske perioder, begivenheder og personer | * Grupperne præsenterer deres produkter. Læreren sørger for, at eleverne i præsentationen også forholder sig til målene for forløbet. * Vikingetiden er i forløbet brugt som eksempel på, at opfattelser og brug af en historisk periode ændrer sig, og at det er en konsekvens af samspil mellem fortidsfortolkning, nutidsforståelse og fremtidsforventninger. Som en del af evalueringen på klassen lægger læreren op til en samtale om, at det er tilfældet med al historie – forstået som fortællinger om fortiden. Det kan styrke elevernes forståelse af forskelle mellem levet og fortalt historie, at levet historie i sig selv er forsvundet – og at fortalt historie er en social konstruktion * Grupperne præsenterer deres produkter. * Klassesamtale om ændringer i syn på og brug af historiske perioder, begivenheder og personer. |  |

# Bilag 1: Analysemodel

**Beskrivelse:**

* Hvad forestiller billedet?
* Hvordan er personerne klædt, og hvilke våben og redskaber har de?
* Hvad foretager personerne sig?
* Hvilke andre genstande fra vikingetiden er der på billedet?

**Analyse og fortolkning**

* Hvad er billedets budskab?
* Hvilke virkemidler bruger kunstneren til at formidle dette budskab?
* Hvilket indtryk giver billedet af vikingerne?
* Hvornår og evt. hvor er billedet lavet?
* Hvilke sammenhænge kan ses mellem billedets ophavstid og dets motiv?
* Hvad fortæller billedet om kunstnerens viden om vikingetiden?

**Til temaet om politisk brug af vikinger:**

* Hvilke aspekter af vikingetiden bruges politisk?
* Hvorfor er disse aspekter valgt? Hvad fortæller de om politikken?
* Hvordan passer disse aspekter sammen med det, man faktisk ved om vikingetiden?

**Til temaet om kommerciel brug af vikinger:**

* Hvilke træk fra vikingetiden bruges i reklamer, logoer osv.?
* Hvorfor vælges netop disse træk? Hvilken kvalitet tillægger de varer, det er skal brandes osv.?
* Hvordan passer disse træk sammen med det, man faktisk ved om vikingetiden?

# Bilag 2: Eksempler på billeder

**Romantikkens opfattelse af vikinger** (Slutningen af 1700-tallet til o. 1830)

Eksempler (søges på internettet):

* Johan Heinrich Füssli: Odin modtager spådommen om Balders død (1776)
* Johan Heinrich Füssli: Thors kamp med Midgårdsormen (1790)
* Johan Ludvig Lund: Habors tilbagekomst fra slaget og hans modtagelse ved kong Sigars hof (1813)
* Johannes Wiedewelt: Thor (ca. 1773)
* Nicolai Abraham Abildgaard: Svend Tveskæg løskøbes af de danske kvinder (1778)
* Nicolai Abraham Abildgaard: Ymer dier koen Audhumbla (ca. 1777)
* Peter Cramer: Balders død (1778)
* Peter Hörberg: Herraudrs og Bósa saga (1799)
* Peter Hörberg: Ymer dier koen Audhumbla (1799)

Flere eksempler kan findes ved at bruge kunstnernavn + ”viking”.

**Vikingerne i skandinaviske nationsopbygning** (Fra sidste halvdel af 1800-tallet)

Eksempler (søges på internettet):

* Christian Krohg: Leif Eriksson opdager Amerika (1893)
* Constantin Hansen: Odin (1862)
* Constantin Hansen: Ægirs gæstebud (1857)
* Hans Dahl: Leif Eriksson
* Knud Bergslien (flere billeder)
* Lorenz Frølich: Svend Tveskægs løskøbelse (1877)
* Lorenz Frølich: Vikingefrise (1883)
* Nils Jakob Olsson Blommér: Idun og Brage (1846)
* Ole Peter Hansen: Harald Hårfager i Slaget ved Hafrsfjord (1870)
* W.G. Collingwood (flere billeder)

Flere eksempler kan findes ved at bruge kunstnernavn + ”viking”.

**Nazisternes og andres politisk brug af vikinger**

Eksempler (søges på internettet):

**Nazisterne**

* DNSAP’s plakater. Brug søgeordene ”viking”+”plakat”+”DNSAP”
* Flere eksempler. Brug søgeordene ”nazisme” ”viking” eller ”politisk”+”brug af vikinger”

**Anden politisk brug af vikinger**

* Afstemningsplakat far 1920. Brug søgeordene ”vaagn op og stem for danmark”
* Unionsafstemningen 1992. Brug søgeordene ”Holger og konen siger nej til Unionen”
* Sverigesdemokraterne. Brug søgeordene ”bevara sverige svenskt”

**Andre kulturers opfattelser af vikingerne**

Eksempler (søges på internettet):

* Angus McBride (flere billeder)
* Evariste Vital Luminais. Normanniske sørøvere (1894)
* Frank Dicksee. En vikingebegravelse (1893)
* Frank Dicksee. Forskrækkelse (1892)
* Jean-Victor Schnertz. Grev Eudes forsvarer Paris (1837)
* Tom Lovell (flere billeder)

Flere eksempler kan findes ved at bruge kunstnernavn + ”viking” og ”painting”+”viking raid”

**Kommerciel brug af vikinger**

Eksempler (søges på internettet):

* Brug søgeord som ”viking”+”reklamer”, ”vikings in advertising”, ”viking logo” og ”viking brand”